VENDIM
Nr.444, datë 1.5.2008

PËR NJË SHTESË FONDI NË BUXHETIN E VITIT 2008, MIRATUAR PËR MINISTRINË E SHËNDETËSISË, PËR MBULIMIN E PJESSHËM TË SHPENZIMEVE PËR KURIMIN E VONIS POKA, NË TURQI

Në mbështetje të nenit 100 të Kushtetutës, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë”, të ndryshuar, dhe tё ligjit nr.9836,  datë 26.11.2007 “Për Buxhetin e Shtetit të vitit 2008”, të ndryshuar, me propozimin e Ministrit të Shёndetёsisё, Këshilli i Ministrave

VENDOSI:

1. Ministrisё sё Shёndetёsisё, nё Buxhetin e miratuar pёr vitin 2008, zёri “Shpenzime operative”, t’i shtohet fondi 1 800 000 (një milion e tetëqind mijë) lekë, pёr mbulimin e pjesshёm tё shpenzimeve pёr kurimin  e fëmijës Vonis Poka, në Turqi.
2. Ky fond të përballohet nga fondi rezervë i Këshillit të Ministrave.
3. Pagesa të bëhet kundrejt paraqitjes sё faturave origjinale të institucionit të kurimit.
4. Ngarkohen Ministria e Shёndetёsisё dhe Ministria e Financave për zbatimin e këtij vendimi.
5. Vendimi nr.689, datë 19.10.2007 i Këshillit të Ministrave “Për një shtesë fondi në Buxhetin e vitit 2007, miratuar për Ministrinë e Shëndetësisë, për mbulimin e pjesshëm të shpenzimeve për kurimin e Vonis Poka, në Turqi”, shfuqizohet.
Ky vendim hyn në fuqi menjëherë.

